**บทสรุปผู้บริหาร**

การตรวจราชการกรณีปกติ รอบที่ 1 ประจำปีงบประมาณ พ.ศ. 2565 ของผู้ตรวจราชการกระทรวงศึกษาธิการ (นางสาวเจริญวรรณ หนูนาค) และคณะจากสำนักงานศึกษาธิการภาค 8 ใช้รูปแบบออนไลน์ ด้วยระบบ Zoom Meeting เนื่องจากป้องกันการแพร่ระบาดของโรคติดเชื้อไวรัสโคโรนา 2019 (COVID-19) โดยมีหน่วยงานทางการศึกษาที่รับตรวจ จำนวน 8 แห่ง ประกอบด้วยสำนักงานศึกษาธิการจังหวัดฉะเชิงเทรา สำนักงานเขตพื้นที่การศึกษาประถมศึกษาประถมศึกษาฉะเชิงเทรา เขต 1และ เขต 2 สำนักงานเขตพื้นที่การศึกษามัธยมศึกษาฉะเชิงเทรา สำนักงานอาชีวศึกษาจังหวัดฉะเชิงเทรา สำนักงานส่งเสริมการศึกษานอกระบบและการศึกษาตามอัธยาศัยจังหวัด ฉะเชิงเทรา และศูนย์การศึกษาพิเศษประจำจังหวัดฉะเชิงเทรา โดยผู้ตรวจราชการกระทรวงศึกษาธิการพร้อมคณะ กำหนดลงพื้นที่ตรวจราชการ ในจังหวัดฉะเชิงเทราด้วยระบบออนไลน์ เมื่อวันที่ 16 มีนาคม 2565 ที่เน้นการตรวจติดตามงานตามประกาศกระทรวงศึกษาธิการ เรื่อง นโยบาย และจุดเน้นของกระทรวงศึกษาธิการ ปีงบประมาณ พ.ศ.2565 ลงวันที่ 29 ตุลาคม พ.ศ. 2564 ตามหนังสือสำนักงานปลัดกระทรวงศึกษาธิการ ที่ ศธ 814/2564 เรื่อง นโยบาย การตรวจราชการ และติดตามประเมินผลการจัดการศึกษาของกระทรวงศึกษาธิการ ประจำปีงบประมาณ พ.ศ. 2565 ลงวันที่ 18 พฤศจิกายน 2564 โดยมีผลการตรวจราชการที่หน่วยรับตรวจได้ดำเนินการ รายละเอียดดังนี้**นโยบายที่ 1 ด้านการพัฒนาครูและการจัดการเรียนการสอน**

**การจัดการเรียนการสอนที่มุ่งเน้นให้ผู้เรียนทุกระดับมีส่วนร่วมสร้างสรรค์การเรียนรู้ เพื่อให้เกิดสมรรถนะหลักและการพัฒนาตนเองตามความถนัดและความสนใจ (Active Learning)** หน่วยงาน ทางการศึกษาในพื้นที่มีการจัดการเรียนรู้แบบ Active Learning ที่สามารถนำไปปรับใช้ได้ในทุกรายวิชา และสอดคล้องกับแนวคิดการจัดการเรียนรู้ที่เน้นผู้เรียนเป็นสำคัญ (student center) ที่ผู้เรียนจะเป็นผู้ลงมือปฏิบัติกิจกรรมด้วยตนเอง และเป็นการเรียนรู้ที่ผ่านการออกแบบ วางแผน ชี้แนะจากครูผู้สอน ผู้เรียนเป็นผู้ที่สะท้อนสิ่งที่ได้เรียนรู้จากการลงมือกระทำกิจกรรม สร้างเป็นองค์ความรู้ โดยมีกิจกรรมที่ส่งเสริมสนับสนุน กิจกรรม (Active Learning) ได้แก่ การจัดการประกวด Best Practices การพัฒนากระบวนการบริหาร และรูปแบบการจัดการเรียนการสอนด้วยวิธีปฏิบัติที่เป็นเลิศ (Best Practices) ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) การจัดทำโครงการ วิจัยและพัฒนานวัตกรรมการเรียนรู้ Active Learning ร่วมกับภาคีเครือข่าย โดยมีความมุ่งหวังที่จะส่งเสริมให้ผู้เรียนทุกคนในสังกัด ได้รับ การพัฒนาทักษะในศตวรรษที่ 21 ผ่านกิจกรรมการเรียนรู้แบบ Active Learning รวมถึงพัฒนานวัตกรรม การเรียนรู้ Active Learning ที่สนับสนุนให้โรงเรียนสามารถวิเคราะห์และเลือกใช้นวัตกรรมได้ตามความต้องการและเหมาะสมกับบริบทของเขตพื้นที่การศึกษา โดยการถอดบทเรียนจาก “มานะโมเดล” ในการจัดการเรียนการสอน การอ่านภาษาไทยให้กับนักเรียนชั้นประถมศึกษาปีที่ 1 และนักเรียนที่อ่านไม่คล่องด้วยการใช้สื่อการสอนที่ครูสามารถผลิตได้ง่าย ตลอดจนมีการขยายผลให้กับผู้บริหารสถานศึกษา และครูผู้สอน ทั้งในและนอกโรงเรียนด้วย

**ปัญหาที่พบ**

ครูไม่ได้รับการอบรม/พัฒนาวิธีการจัดการเรียนการสอน แบบ Active Learning และด้วยสถานการณ์การแพร่ระบาดของโรคติดเชื้อไวรัสโคโรนา 2019 เป็นเหตุทำให้การเรียนการสอนของครูต้องดำเนินการในรูปออนไลน์ ทำให้การฝึกปฏิบัติของนักเรียน ไม่สามารถดำเนินการได้ต้องเรียนรู้ทฤษฎี ขาดการนิเทศ ติดตาม หรือผู้ให้คำแนะนำเกี่ยวกับการจัดการเรียนรู้แบบ Active Learning ด้านสื่อ วัสดุอุปกรณ์ เทคโนโลยี มีการเปลี่ยนแปลงรวดเร็ว อุปกรณ์ ไม่ทันสมัย

**การจัดการเรียนการสอนประวัติศาสตร์และหน้าที่พลเมืองให้มีความทันสมัยสอดรับกับวิถีใหม่เหมาะสมกับวัยของผู้เรียน ควบคู่ไปกับการเรียนรู้ประวัติศาสตร์ของท้องถิ่น และการเสริมสร้างวิถีชีวิตของความเป็นพลเมืองที่เข้มแข็ง** หน่วยงานทางการศึกษาในพื้นที่ดำเนินการส่งเสริม สนับสนุนให้หน่วยงานทางการศึกษาและสถานศึกษามุ่งเน้นให้ผู้เรียนใช้ชีวิตประจำวันร่วมกับผู้อื่น โดยรักษาสิทธิของตน เคารพสิทธิของผู้อื่น และรับผิดชอบตามบทบาทหน้าที่ของตนเอง และสิ่งแวดล้อม โดยหน่วยงานทางการศึกษา ส่งเสริมสนับสนุนให้สถานศึกษาได้ดำเนินกิจกรรมพัฒนาสื่อที่ทันสมัยสอดรับกับวิถีใหม่เหมาะสมกับวัย ของผู้เรียน สถานศึกษามีการจัดกิจกรรมในการใช้ชีวิตประจำวันที่แสดงถึงความตระหนักและเห็นคุณค่า ในประวัติศาสตร์ สังคม วัฒนธรรมของครอบครัว สถานศึกษาและชุมชน มีการจัดการเรียนการสอนที่มุ่งเน้น ให้ผู้เรียนใช้ชีวิตประจำวันร่วมกับผู้อื่นโดยรักษาสิทธิของตน เคารพสิทธิของผู้อื่น และรับผิดชอบตามบทบาทหน้าที่ของตนเอง และสิ่งแวดล้อม มุ่งเน้นให้ผู้เรียนกำกับตนเองในการใช้จ่ายของตนเอง และครอบครัว และใฝ่ทำความดี และอยู่ร่วมกับผู้อื่นด้วยดีบนหลักปฏิบัติของศาสนาที่นับถือ อีกทั้ง สถานศึกษาได้พัฒนาสื่อ ที่ทันสมัย สอดรับกับวิถีใหม่เหมาะสมกับวัยของผู้เรียน  มีการบูรณาการด้านการผลิตและการใช้สื่อการเรียนการสอนร่วมกับสถานศึกษาอื่น มีการเปลี่ยนวิธีการสอนเป็นแนว Active learning โดยดำเนินการ สร้างความเข้าใจสิทธิและหน้าที่ของตนเองภายใต้พื้นฐานของสังคมประชาธิปไตยอันมีพระมหากษัตริย์ เป็นประมุข และคุณลักษณะ 4 ประการ ตามพระบรมราโชบาย ประชาสัมพันธ์ในหัวข้อ ประวัติศาสตร์ท้องถิ่น เล่า ตำนาน ประวัติบุคคลสำคัญ ในท้องถิ่น แก่บุคลากรด้านการสอนประวัติศาสตร์ไทย ส่งเสริมในกิจกรรมเพื่อสิ่งแวดล้อม และการอนุรักษ์สิ่งแวดล้อม ส่งเสริมให้สถานศึกษาจัดการเรียนการสอน กิจกรรม ตามหลักสูตรต้านทุจริต มีแนวทางในการจัดการเรียนการสอนประวัติศาสตร์และหน้าที่พลเมืองที่ส่งเสริม ให้นักเรียนได้ศึกษาเนื้อหา โดยมุ่งเน้นให้นักเรียนได้เข้าถึงรากเหง้าของตนเอง มีความภูมิใจในชาติ ผ่านกิจกรรมเกี่ยวกับวันสำคัญต่าง ๆ ส่งเสริมให้นักเรียนเข้าใจปัญหาและสภาพแวดล้อมของสังคมปัจจุบัน ชี้ให้นักเรียนเห็นข้อบกพร่อง ความผิดพลาด ความสำเร็จ และความดีงามของบรรพบุรุษ ความรู้และความเป็นมาของอดีตวัฒนธรรมของประเทศ

**ปัญหาที่พบ**

ครูขาดการพัฒนาเทคนิคและวิธีการจัดการเรียนการสอนเกี่ยวกับวิชาประวัติศาสตร์และหน้าที่พลเมืองให้น่าสนใจ ครูยังไม่มีความพร้อมในการนำเทคนิค วิธีการจัดการเรียนการสอนในรูปแบบสื่อออนไลน์ หรือเทคโนโลยีมาประกอบการสอนวิชาประวัติศาสตร์และหน้าที่พลเมือง ขาดสื่อเทคโนโลยี วัสดุอุปกรณ์ ที่ทันสมัยมาสนับสนุนการจัดการเรียนการสอนประวัติศาสตร์วิถีใหม่

**การพัฒนาคุณภาพและประสิทธิภาพครูและบุคลากรทางการศึกษาทุกประเภทให้มีสมรรถนะ ทางภาษาและดิจิทัล รวมทั้งการจัดการเรียนการสอน** หน่วยงานทางการศึกษาในพื้นที่ส่งเสริม สนับสนุนให้ครูได้รับการพัฒนาสมรรถนะด้านภาษาและดิจิทัลจากหน่วยงานภาครัฐและภาคเอกชน โดยส่งเสริมให้ครูได้รับการพัฒนาสมรรถนะทางภาษา จากหน่วยงานต้นสังกัดอย่างสม่ำเสมอ ซึ่งครูได้นำความรู้จากการศึกษามาเป็นกรอบและแนวทางในการพัฒนาผู้เรียนให้มีทักษะการสื่อสารภาษาอังกฤษตามมาตรฐาน การเรียนรู้ของกลุ่มสาระการเรียนรู้ภาษาต่างประเทศ ส่งเสริมการบูรณาการเทคโนโลยีในการสอนภาษาอังกฤษสำหรับครูผู้สอนเพื่อยกระดับผลสัมฤทธิ์ทางการเรียนของผู้เรียนแบบ Active learning นอกจากนี้หน่วยงานทางการศึกษาในพื้นที่ได้ตระหนักถึงความสำคัญของการนำเทคโนโลยีมาใช้ในการจัดการศึกษา โดยได้ส่งเสริม สนับสนุนให้ข้าราชการครูและบุคลากรทางการศึกษาได้รับการอบรมการใช้สื่อ เพื่อการจัดการเรียนการสอนในรูปแบบต่าง ๆ นอกจากนี้ยังส่งเสริมให้เข้าร่วมโครงการพัฒนาความสามารถด้านเทคโนโลยีดิจิทัลแก่ครูและเยาวชนในพื้นที่ระเบียงเศรษฐกิจพิเศษภาคตะวันออก เพื่อพัฒนาศักยภาพ ของครูและผู้เรียนให้มีความรู้และทักษะด้านเทคโนโลยีดิจิทัล โดยมุ่งหวังให้ครูสามารถสร้างสื่อการสอนออนไลน์ ซึ่งมีความจำเป็นอย่างยิ่งในการจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

**ปัญหาที่พบ**

ครูขาดการพัฒนาสมรรถนะทางภาษาและดิจิทัล มีภาระงานมาก ครูขาดทักษะทางด้านการสอนภาษาอังกฤษ เนื่องจากส่วนใหญ่สอนไม่ตรงเอก ด้านการบริหารจัดการ นโยบายขาดความต่อเนื่อง ขาดงบประมาณสนับสนุน ขาดการนิเทศ ติดตาม ขาดบุคลากรที่เชี่ยวชาญเฉพาะด้านการพัฒนาสมรรถนะทางภาษาและดิจิทัล

**หลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษา (หลักเกณฑ์ PA)** หน่วยงานทางการศึกษาในพื้นที่ ดำเนินการในการขับเคลื่อนด้านหลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษา (หลักเกณฑ์ PA) โดยประชุมชี้แจง อบรมให้ข้าราชการครูและบุคลากรทางการศึกษา มีความรู้ความเข้าใจ ในหลักเกณฑ์ ว.9 (PA) แจ้งหลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษา ตำแหน่งครูให้ทุกโรงเรียนในสังกัดทราบ จัดอบรมพัฒนาข้าราชการครูและบุคลากรทางการศึกษาตามหลักเกณฑ์และวิธีการประเมินตำแหน่งและวิทยฐานะตามข้อตกลงในการพัฒนางาน PA ให้แก่ข้าราชการครูและบุคลากรทางการศึกษา ให้ผู้เข้ารับการอบรมได้มีความรู้ ความเข้าใจหลักเกณฑ์และวิธีการประเมินตำแหน่งและวิทยฐานะตามข้อตกลงในการพัฒนางาน PA และสามารถเขียนข้อตกลงในการพัฒนางานตามมาตรฐานตำแหน่งและวิทยฐานะได้ โดยการประชุมระบบ Microsoft Teams การประชุมระบบ Zoom Meeting กลุ่มเป้าหมาย ได้แก่ ผู้อำนวยการกลุ่มบริหารงานบุคคล และบุคลากรที่เกี่ยวข้อง การประชุมระบบ On Site จัดอบรมออนไลน์ (Online) หลักสูตร “การพัฒนางานระบบ PA (ว9/2564) อบรมผู้บริหารสถานศึกษาในสังกัด ด้วยระบบ Zoom นอกจากนี้หน่วยงานทางการศึกษาในพื้นที่ได้จัดอบรมโครงการพัฒนาข้าราชการครูและบุคลากรทางการศึกษา โดยเชิญวิทยากรผู้ที่มีความรู้ ความเข้าใจเกี่ยวกับหลักเกณฑ์มาให้ความรู้และตอบข้อซักถาม รวมทั้งจัดทำคู่มือประเมินผลตามข้อตกลงในการพัฒนางาน (PA) และเอกสารประกอบการประเมินเพื่อขอมีหรือเลื่อนวิทยฐานะตามเกณฑ์การพิจารณาผลการปฏิบัติงานของตัวชี้วัด รวบรวมหลักเกณฑ์และคลิป วีดีโอจากการประชุมหรือการตอบข้อซักถามและบทความตัวอย่างงาน PA ต่างๆจาก สำนักงาน ก.ค.ศ. และเผยแพร่ให้ข้าราชการครูและบุคลากรทางการศึกษา เพื่อสร้างความรู้ความเข้าใจให้กับข้าราชการครู และบุคลากรทางการศึกษา ทำให้เกิดความรู้ความเข้าใจในหลักเกณฑ์เพิ่มขึ้น

**ปัญหาที่พบ**

ด้านการประเมินผลการปฏิบัติงาน หลักเกณฑ์ในการกำหนดเป้าหมายไม่ชัดเจน (ประเด็นท้าทาย) ความยากง่ายของแต่ละระดับ เป็นการเพิ่มขั้นตอนการทำงานให้กับครูผู้รับผิดชอบ ผู้มีส่วนเกี่ยวข้องเกี่ยวกับหลักเกณฑ์ ว.9 PA ขาดความรู้ความเข้าใจเกณฑ์การประเมิน

ด้านการประเมินวิทยฐานะ ขั้นตอนและวิธีการมีความยุ่งยาก เป็นการเพิ่มภาระหน้าที่ให้กับครูผู้สอน

บุคลากรไม่มีความรู้ความเข้าใจเกี่ยวกับการดำเนินการตามหลักเกณฑ์อย่างแท้จริง ผู้มีส่วนเกี่ยวข้องเกี่ยวกับหลักเกณฑ์ ว.9 PA ขาดความรู้ความเข้าใจเกณฑ์การประเมินวิทยฐานะ ด้านการเปลี่ยนหลักเกณฑ์การประเมินบ่อย ทำให้มีความยุ่งยากในการเตรียมเอกสารหลักฐานรองรับการประเมิน ทำให้ข้าราชการครูฯ เกิดความสับสนและกังวลเกี่ยวกับผลการประเมิน เนื่องจากหลักเกณฑ์ มีความเปลี่ยนแปลงจากหลักเกณฑ์เดิม ไม่ว่าจะเป็นการส่งผลงานที่ต้องเข้าสู่ระบบ (DPA) การจัดทำคลิปวีดีโอ การตั้งประเด็นท้าทาย และการนำผลงานที่ ว 17 และว 21 ร่วมกับผลงาน ว 9(PA) ซึ่งหลายท่านยังสงสัยในเรื่องของการตั้งแฟ้ม จัดทำเอกสารต่างๆ เป็นต้น

**การขับเคลื่อนศูนย์ความเป็นเลิศทางการอาชีวศึกษา (Excellent Center) และ****ศูนย์บริหารเครือข่ายการผลิตและพัฒนากำลังคนอาชีวศึกษา (Center of Vocational Manpower Networking Management : CVM)** สถานศึกษาสังกัดสำนักงานคณะกรรมการการอาชีวศึกษา มีการดำเนินการด้านการขับเคลื่อนศูนย์ความเป็นเลิศทางการอาชีวศึกษา (Excellent Center) และศูนย์บริหารเครือข่ายการผลิตและพัฒนากำลังคนอาชีวศึกษา (Center of Vocational Manpower Networking Management : CVM) โดยมอบหมายให้แต่ละวิทยาลัยรับผิดชอบสาขาต่างๆ มีการดำเนินการขับเคลื่อน ด้วยการแต่งตั้งหัวหน้าศูนย์บริหารเครือข่ายการผลิตและพัฒนากำลังคนอาชีวศึกษา แต่งตั้งคณะกรรมการบริหารศูนย์บริหารเครือข่ายการผลิตและพัฒนากำลังคนอาชีวศึกษา (Center of Vocational Manpower Networking Management : CVM) จัดประชุมคณะกรรมการบริหารศูนย์บริหารเครือข่ายการผลิต และพัฒนากำลังคนอาชีวศึกษาเพื่อกำหนดนโยบายและทิศทางการขับเคลื่อนการจัดการอาชีวศึกษาสาขาวิชาที่มีความเป็นเลิศให้มีคุณภาพสูง จัดประชุมสร้างความเข้าใจเกี่ยวกับมาตรฐานและตัวชี้วัดการบริหาร จัดการสถานศึกษาให้กับรองผู้อำนวยการ หัวหน้าศูนย์บริหารเครือข่ายการผลิตและพัฒนากำลังคนอาชีวศึกษา หัวหน้าแผนกวิชา หัวหน้างาน และผู้เกี่ยวข้องในสถานศึกษา การจัดทำแผนพัฒนาศูนย์บริหารเครือข่าย การผลิตและพัฒนากำลังคนอาชีวศึกษาระยะ 3 ปี (พ.ศ. 2564 - 2566) และแผนปฏิบัติการประจำปี วิเคราะห์ช่องว่างสมรรถนะตามหลักสูตรกับสมรรถนะที่สถานประกอบการต้องการ การวิเคราะห์สมรรถนะอาชีพ ตามกรอบคุณวุฒิแห่งชาติและการปรับปรุงหลักสูตรประกาศนียบัตรวิชาชีพชั้นสูง โดยมีเป้าหมาย ให้สถานศึกษามีนวัตกรรมการบริหารจัดการสอดคล้องกับสภาพบริบท และตอบสนองความต้องการของชุมชน สังคม และยุทธศาสตร์การพัฒนาประเทศ มีสภาพแวดล้อมทางการศึกษาที่มีคุณภาพ สามารถ เป็นแหล่งเรียนรู้ทางวิชาการและวิชาชีพได้มีหลักสูตรที่มีความสอดคล้องกับมาตรฐานอาชีพตามกรอบคุณวุฒิแห่งชาติเชื่อมโยงสมรรถนะอาชีพในการทำงานสู่ระบบคุณวุฒิทางการศึกษา หรือมาตรฐานอาชีพ

**ปัญหา/อุปสรรค**

ด้านครูผู้สอนจำนวนครูมีไม่เพียงพอ ไม่สามารถทดแทนกันได้ต่อการจัดการเรียนการสอนและการปฏิบัติงานตามนโยบาย “เทคโนโลยีเฉพาะทาง”การพัฒนาไม่ทันต่อการเปลี่ยนแปลงเทคโนโลยีใหม่ ด้านการบริหารจัดการ กิจกรรมบางโครงการ มีระยะเวลาในการดำเนินการจำกัด ด้านสื่อ วัสดุอุปกรณ์ครุภัณฑ์ที่จำเป็นในการจัดการสอน เพื่อให้ได้มาตรฐานมีไม่เพียงพอ

**ความปลอดภัยของผู้เรียน โดยการสร้างสถานศึกษาปลอดภัย และบริหารจัดการเชิงบูรณาการ ในสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ประเด็นความปลอดภัยของผู้เรียน โดยการสร้างสถานศึกษาปลอดภัย** หน่วยงานทางการศึกษาในพื้นที่ดำเนินการส่งเสริม สนับสนุน ให้ครูและบุคลากรทางการศึกษาได้รับความรู้ด้านภัยคุกคาม แจ้งนโยบายความปลอดภัยของกระทรวงศึกษาธิการ ด้านการสร้างระบบและกลไกในการดูแลความปลอดภัยนักเรียน ด้วยระบบมาตรฐานความปลอดภัย กระทรวงศึกษาธิการ (MOE Safety Platform) เพื่อให้สถานศึกษาแจ้งครูและบุคลากรในการป้องกันภัยคุกคามประเภทต่าง ๆ จัดทำโปรแกรมรายงานความปลอดภัยของผู้เรียนในระดับสถานศึกษา กำหนดให้สถานศึกษาขยายผลให้ครูมีรูปแบบและวิธีการหรือกระบวนการในการดูแลช่วยเหลือผู้เรียน ให้ผู้เรียนมีแนวทางในการดูแล ป้องกันตนเองจากภัยในรูปแบบต่าง ๆ รวมถึงกำหนดให้สถานศึกษามีแผนการดำเนินงานแผนเผชิญเหตุ แนวทาง คู่มือเพื่อความปลอดภัยของผู้เรียนในสถานศึกษา มีการตั้งผู้เรียนแกนนำ ในการรณรงค์ภัยคุกคามประเภทต่าง ๆ นอกจากนี้ได้ดำเนินการจัดตั้งศูนย์ความปลอดภัย MOE SAFETY CENTER เพื่อเป็นช่องทางในการแจ้งเรื่องร้องเรียน แจ้งเหตุที่อาจเป็นภัยต่อผู้เรียน บุคลากรในสถานศึกษาได้อย่างรวดเร็วผ่านช่องทาง website, application, line, Call Center

นอกจากนี้ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หน่วยงานทางการศึกษาในพื้นที่ได้แต่งตั้งคณะกรรมการเฝ้าระวัง ช่วยเหลือ และสนับสนุนการแก้ปัญหา ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อให้สถานศึกษามีแนวทาง ในการดำเนินงานป้องกัน ช่วยเหลือนักเรียน ครู และบุคลากรให้ห่างไกลจากการแพร่ระบาดของโรค และดำเนินการให้สถานศึกษาเตรียมความพร้อมก่อนเปิดเรียน โดยการประเมินตนเองผ่านระบบ Thai Stop

Covid Plus และจัดการเรียนการสอนในรูปแบบผสมผสาน และประชาสัมพันธ์ให้ครู บุคลากรทางการศึกษา

ผู้เรียน และผู้ปกครองดำเนินการตาม 6 มาตรการหลัก (DMHT-RC) 6 มาตรการเสริม (SSET-CQ) ของสาธารณสุขอย่างเคร่งครัด เน้นย้ำการดำเนินมาตรการป้องกันการแพร่ระบาดของโรคติดเชื้อไวรัสโคโรนา

2019 (COVID-19) ในสถานศึกษาโดยคำนึงถึงความปลอดภัยของผู้เรียนเป็นสำคัญ และสำรวจความต้องการ

ของครู บุคลากรทางการศึกษา และผู้เรียนที่จะเข้ารับการฉีดวัคซีนโควิด-19 เพื่อเตรียมความพร้อม ต่อการจัดการเรียนการสอนในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) **ปัญหาที่พบ**

ด้านครูผู้สอน จากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ที่ส่งผลให้สถานศึกษาไม่สามารถจัดการเรียนการสอนที่โรงเรียนได้ รวมทั้งช่วงเวลาที่ผ่านมามีทั้งครูและนักเรียนที่ติดโควิด จึงส่งผลต่อการจัดการเรียนการสอนได้ไม่เต็มที่ นอกจากนี้ครูยังต้องปรับเปลี่ยนวิธีการสอนในรูปแบบออนไลน์ ซึ่งต้องเตรียมสื่อ วัสดุอุปกรณ์ และความพร้อมหลายๆ ด้าน ซึ่งครูบางท่านขาดความถนัดเรื่องการใช้สื่อเทคโนโลยีดังกล่าวด้านการบริหารจัดการ เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ส่งผลให้สถานศึกษาไม่สามารถจัดกิจกรรม โครงการ เพื่อป้องกันและแก้ไขปัญหาภัยคุกคามทั้ง 9 ประเภท อีกทั้งส่งผลให้การดำเนินงานของสถานศึกษาไม่ต่อเนื่อง ด้านสื่อ วัสดุอุปกรณ์นักเรียนบางส่วนไม่มีความพร้อมด้านวัสดุ อุปกรณ์ ในการเข้าร่วมกิจกรรม โครงการผ่านระบบออนไลน์

**นโยบายที่ 2 ด้านการสร้างโอกาสความเสมอภาคและความเท่าเทียมทางสังคม**

การค้นหาเด็กวัยเรียนหลุดจากระบบการศึกษาและติดตามให้ความช่วยเหลือเข้าสู่ระบบการศึกษา หน่วยงานทางการศึกษาในพื้นที่ได้ดำเนินการแจ้งนโยบายการติดตามเด็กตกหล่นและจัดส่งรายชื่อเด็กตกหล่นให้สถานศึกษาทราบ รวมถึงการแต่งตั้งคณะกรรมการติดตามเด็กตกหล่น เมื่อพบเด็กตกหล่นที่ต้องการความช่วยเหลือ หน่วยงานทางการศึกษาในพื้นที่ได้ดำเนินการประสานหน่วยงาน ที่เกี่ยวข้องเพื่อให้ความช่วยเหลือ บรรเทาความเดือดร้อนเบื้องต้น ทั้งนี้การติดตามผู้เรียนบางส่วนทำได้ค่อนข้างยากเนื่องจากผู้ปกครองได้รับผลกระทบจากสถานการณ์การแพร่ระบาดของโรคติดเชื้อไวรัส โคโรนา 2019 (COVID-19) ทำให้มีการย้ายถิ่นฐานและผู้เรียนจำเป็นต้องย้ายตามผู้ปกครอง และไม่ทราบที่อยู่ใหม่ที่ชัดเจน นอกจากนี้ได้ดำเนินการส่งเสริม สนับสนุนระบบดูแลช่วยเหลือผู้เรียน เน้นย้ำผู้บริหารและครูในเรื่องการสอดส่องดูแลพฤติกรรมของผู้เรียนกลุ่มเสี่ยงที่มีแนวโน้มจะออกกลางคัน ดำเนินการออกเยี่ยมบ้านผู้เรียนที่มีปัญหา เพื่อพบปะพูดคุยกับผู้ปกครอง และให้การช่วยเหลือ เช่น การให้ทุน การผ่อนชำระค่าธรรมเนียมการศึกษา เป็นต้น

**ปัญหา/อุปสรรค**

นักเรียน นักศึกษามีการย้ายที่อยู่ตามบิดา มารดา นักเรียน นักศึกษาเข้ามาศึกษามีถิ่นฐาน อยู่ต่างจังหวัด การติดตามผ่านระบบ ศธ. ร่วมใจพาน้องกลับมาเรียนสามารถติดตามได้บางส่วน เนื่องจากนักเรียนอาจมีการเปลี่ยนที่อยู่และเบอร์โทรศัพท์ นักเรียนไม่เข้าเรียนทั้งในรูปออนไลน์และในรูปแบบปกติ การติดตามนักเรียนทำได้ค่อนข้างยากเนื่องจากผู้ปกครองได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทำให้มีการย้ายถิ่นฐานนักเรียนจำเป็นต้องย้ายตามผู้ปกครอง และไม่ทราบที่อยู่ใหม่ที่ชัดเจนและเปลี่ยนเบอร์โทรศัพท์บ่อย โดยไม่แจ้งให้ทางสถานศึกษาทราบ

**การดูแลเด็กปฐมวัยด้วยการส่งเสริมสนับสนุนให้เด็กปฐมวัยทุกคนได้พัฒนาการสมวัย ได้รับ**

**โอกาสทางการศึกษาทั้งในและนอกระบบการศึกษา** หน่วยงานทางการศึกษาในพื้นที่ส่งเสริมสนับสนุนให้เด็กปฐมวัยทุกคนมีพัฒนาการสมวัย ได้รับโอกาสทางการศึกษาทั้งในและนอกระบบการศึกษา ส่งเสริมให้ครูผู้สอนปฐมวัยมีความรู้ความเข้าใจเกี่ยวกับหลักสูตรการศึกษาปฐมวัย เพื่อนำมาใช้ในการประเมินการเตรียมความพร้อมพัฒนาการ ทั้ง 4 ด้าน คือ ด้านร่างกาย อารมณ์-จิตใจ สังคม และสติปัญญา ส่งเสริมการใช้มาตรฐานสถานพัฒนาเด็กปฐมวัยแห่งชาติในการค้นหา เฝ้าระวัง ติดตามและช่วยเหลือเด็กปฐมวัย (3-5 ปี) ดำเนินการส่งเสริม สนับสนุน ให้ผู้เรียนระดับปฐมวัยมีความพร้อมที่จะเข้ารับการศึกษาในระดับที่สูงขึ้น นอกจากนี้ได้ดำเนินการจัดการประชุมวางแผนการจัดการศึกษาปฐมวัยร่วมกับศึกษานิเทศก์ ผู้บริหารสถานศึกษา เครือข่ายครูปฐมวัย และผู้เกี่ยวข้อง เพื่อดำเนินการนำหลักสูตรสถานศึกษาระดับปฐมวัยไปใช้ในการจัดประสบการณ์การเรียนรู้สู่ชั้นเรียน ส่งเสริมการมีส่วนร่วม ของผู้ปกครองและชุมชนในการประเมินและบันทึกพัฒนาการของเด็กในปกครอง เพื่อนำผลมาปรับปรุงและพัฒนาในปีต่อไป ส่งเสริม และสนับสนุนให้สถานศึกษาในสังกัด ดำเนินโครงการ กิจกรรมต่าง ๆ ที่เป็นการพัฒนาการจัดการศึกษาเด็กปฐมวัย ส่งเสริม สนับสนุนให้ครูได้มีโอกาสในการพัฒนาตนเอง รู้เท่าทันความก้าวหน้าและการเปลี่ยนแปลงต่าง ๆ การวิจัยและพัฒนาสื่อ รูปแบบ วิธีการหรือนวัตกรรมสำหรับการจัดการศึกษาปฐมวัย

**ปัญหาที่พบ**

ครูผู้สอนระดับปฐมวัย ไม่ได้จบด้านการศึกษาปฐมวัยมาโดยตรง ทำให้ไม่เข้าใจการจัดกิจกรรมสำหรับเด็กปฐมวัย การขาดความรู้ความเข้าใจที่ถูกต้องในการจัดการศึกษาปฐมวัยของครูผู้บริหารสถานศึกษา โดยการเน้นให้เด็กอ่านเขียนมากกว่า และเน้นการสอนที่มีลักษณะให้เด็กท่องจำมากขึ้นกว่าทักษะการคิด การจัดการเรียนการสอนในสถานการณ์แพร่ระบาดโรคไวรัสโคโรนา (COVID-19) ทำให้การจัดการเรียนการสอนประสบปัญหามาก

**การสร้างโอกาสและการเข้าถึงการศึกษาที่มีคุณภาพสำหรับคนพิการและผู้ด้อยโอกาส และผู้เรียนที่มีความต้องการจำเป็นพิเศษทั้งในและนอกระบบการศึกษา** หน่วยงานทางการศึกษา ในพื้นที่ได้จัดทำข้อมูลและจัดทำแผน ส่งเสริม สนับสนุน กำกับ ติดตาม และดูแลช่วยเหลือเด็กพิการเรียนรวมและสถานศึกษาที่มีผู้พิการเรียนรวม ให้คำปรึกษา และข้อเสนอแนะในการจัดทำแผนการจัดการศึกษาเฉพาะบุคคล IEP รวมถึงการให้บริการสิ่งอำนวยความสะดวก สื่อ บริการและความช่วยเหลืออื่นใดทางการศึกษา สนับสนุนคู่มือการวัดผลและประเมินผลสำหรับเด็กพิเศษเรียนร่วม เพื่อเป็นแนวทาง ในการบริหารจัดการ นอกจากนี้หน่วยงานทางการศึกษาในพื้นที่ได้ดำเนินการปักหมุดค้นหาเด็กพิการ ที่ตกหล่นอยู่ในพื้นที่ต่าง ๆ นำเข้าสู่ระบบคัดกรอง ดำเนินการจัดทำฐานข้อมูล Big Data เพื่อเพิ่มโอกาสทางการศึกษา โดยมุ่งการจัดการเรียนรู้แบบเน้นผู้เรียนเป็นสำคัญ พัฒนาความสามารถผู้เรียน ตามศักยภาพ เน้นการฝึกพัฒนาทักษะการช่วยเหลือตนเอง และฝึกทักษะอาชีพให้ผู้เรียน เพื่อสามารถนำไปใช้ในชีวิตประจำวันและสามารถทำเป็นอาชีพเลี้ยงตนเองและครอบครัวได้ เน้นการเรียนรู้ การฝึกทักษะและการพัฒนาตนเองให้สามารถช่วยเหลือตนเองได้ตามศักยภาพ สนับสนุนการจัดการศึกษาสำหรับผู้เรียนออทิสติกในห้องเรียนคู่ขนาน มุ่งเน้นพัฒนาศักยภาพของผู้เรียนออทิสติกให้สามารถเรียนร่วมกับเด็กทั่วไปในห้องเรียนปกติได้

นอกจากนี้ได้ดำเนินการจัดระบบดูแลช่วยเหลือผู้เรียนและสร้างเครือข่ายเพื่อแก้ปัญหาแก่เด็ก

ด้อยโอกาสทุกประเภท จัดตั้งศูนย์เฉพาะกิจคุ้มครองและช่วยเหลือผู้เรียน ให้ผู้เรียนได้รับโอกาส ทางการศึกษาอย่างเต็มที่และมีคุณภาพ เพิ่มโอกาสทางการศึกษาให้แก่เด็กที่มีความต้องการพิเศษ ในการพิจารณาเปิดบ้านเรียน (Home School) การสนับสนุนให้นักจิตวิทยาโรงเรียนลงพื้นให้คำแนะนำครู และดูแลนักเรียนที่ประสบปัญหาในด้านต่าง ๆ

**ปัญหา/อุปสรรค**

ครูไม่เข้าใจในเรื่องของเด็กพิเศษเรียนร่วมและไม่ให้ความร่วมมือในการช่วยเหลือดูแลเท่าที่ควร ผู้ปกครองบางครอบครัวไม่ยอมรับว่าบุตรหลานมีความบกพร่องและไม่ให้ความร่วมมือในการดูแลเด็กเท่าที่ควร ได้รับงบประมาณการจ้างพี่เลี้ยงเด็กพิการไม่ครบทุกโรงเรียนที่มีเด็กพิการ จำนวนทุนการศึกษาไม่เพียงพอ และไม่สอดคล้องกับจำนวนนักเรียนด้อยโอกาสสถานศึกษา/ผู้รับผิดชอบงานการจัดการศึกษาสำหรับ คนพิการและผู้เรียนที่มีความต้องการจำเป็นพิเศษ ขาดความเชี่ยวชาญ ความชำนาญเฉพาะด้านและจากการแพร่ระบาดของโรคติดเชื้อไวรัสโคโรนา 2019 (COVID-19) ส่งผลให้การจัดกิจกรรมของสถานศึกษาในพื้นที่ดำเนินการได้อย่างไม่เต็มที่ เนื่องจากกลุ่มผู้พิการและผู้สูงอายุเป็นกลุ่มเปราะบาง

**นโยบายที่ 3** **ด้านความร่วมมือ**

**การจัดการศึกษาแบบทวิภาคีสู่คุณภาพมาตรฐาน ผ่านศูนย์อาชีวศึกษาทวิภาคีเขตพื้นที่** หน่วยงานทางการศึกษาในพื้นที่ดำเนินการโดยมีการสร้างความร่วมมือ ทำข้อตกลงกับสถานประกอบการร่วมกันจัด การเรียนการสอนหลักสูตรอาชีวศึกษา โดยให้ผู้เรียนเข้าฝึกอาชีพในสถานประกอบการที่มีครูฝึกที่ได้รับการอบรมพัฒนาครูฝึกจากหน่วยงานที่ได้ผ่านการรับรอง สถานประกอบการที่เข้าร่วมการจัดการเรียนการสอน มีทั้งในพื้นที่ และนอกพื้นที่โดยสถานประกอบการที่รับนักเรียน นักศึกษาเข้าฝึกอาชีพนั้นจะมีลักษณะงาน ตรงตามหลักสูตรสาขาวิชาที่นักเรียน นักศึกษาได้เรียน โดยได้เข้าร่วมทำงานกับครูฝึกในสถานประกอบการตามสถานีการฝึกตามหลักสูตรรายวิชา เป็นต้น โดยทางสถานประกอบการได้ส่งบุคลากรเข้ารับการอบรม ครูฝึกตามหลักสูตรผ่านผู้เชี่ยวชาญของอาชีวศึกษา ในส่วนของแผนกช่างยานยนต์ก็ได้รับการสนับสนุนในเรื่องชุดฝึกและเครื่องมือประกอบการศึกษาเกี่ยวกับยานยนต์สมัยใหม่ (รถยนต์ไฟฟ้า) ร่วมมือกับ สถานประกอบการในพื้นที่ต่างๆ และนอกพื้นที่ ร่วมกันพัฒนาหลักสูตร พัฒนาครู พัฒนาผู้เรียน โดยด้านคุณภาพหลักสูตร มีการจัดทำแผนการจัดการเรียนรู้โดยศึกษาความต้องการ ของสถานประกอบการ มีการร่วมกับสถานประกอบการในการปรับปรุง และพัฒนาเนื้อหาในรายวิชาให้มีความทันสมัย และสอดคล้องกับความต้องการของสถานประกอบการ และตลาดแรงงาน

**ปัญหาที่พบ**

ด้านครูผู้สอน ขาดความรู้เกี่ยวกับการใช้เทคโนโลยีดิจิทัล ด้านการบริหารจัดการ เกิดข้อจำกัด ในการดำเนินกิจกรรมการเรียนรู้ในสถานการณ์โควิด ด้านสื่อ วัสดุอุปกรณ์ ปัญหาระบบอินเตอร์เน็ตความเร็วสูงที่ยังไม่ครอบคลุมทั่วถึงในทุกอาคารเรียน

**การพัฒนาทรัพยากรมนุษย์ทุกช่วงวัย โดยการจัดการเรียนรู้ที่หลากหลาย และสร้างการเรียนรู้ ตลอดชีวิต เพื่อการพัฒนาทักษะอาชีพ โดยการเพิ่มพูนทักษะ (Re-skill) พัฒนาทักษะ (Up skill) และการเรียนรู้ทักษะใหม่ (New skills)** หน่วยงานทางการศึกษาในพื้นที่ดำเนินการส่งเสริมให้สถานศึกษาในสังกัดจัดกิจกรรม หรือโครงการที่เน้นการฝึกทักษะอาชีพมีทักษะอาชีพตามวิถี EEC จัดทำหลักสูตรที่เน้นทักษะอาชีพเป็นรายวิชาเพิ่มเติมเพื่อรองรับเขตพัฒนาเศรษฐกิจภาคตะวันออก (EEC) และอาชีวศึกษา โดยการจัดทำหลักสูตรรายวิชาเพิ่มเติม หรือจัดกิจกรรม การเรียนรู้ทักษะอาชีพต่าง ๆ การเรียนรู้ ทักษะใหม่ (New skills) ดำเนินการจัดตั้งศูนย์ฝึกอบรมทางด้านหุ่นยนต์อุตสาหกรรมและระบบอัตโนมัติ ซึ่งเป็นทักษะใหม่ที่เป็นความต้องการ ของสถานประกอบการ มีการนำเทคโนโลยีเข้ามาใช้ในการจัดการเรียนรู้เพื่อเพิ่มพูนพัฒนาทักษะผู้เรียน มุ่งพัฒนาผู้เรียนทุกคนให้มีคุณลักษณะและทักษะการเรียนรู้ในศตวรรษที่ 21(3Rs8Cs) หน่วยงานทางการศึกษาในพื้นที่ได้ดำเนินการพัฒนาหลักสูตร มุ่งเน้นให้ผู้เรียนสามารถนำไปประยุกต์ใช้จริงได้ในชีวิตประจำวัน มีหลักสูตรการพัฒนาทักษะอาชีพ ส่งเสริม สนับสนุนการทำโครงการส่งเสริมเวทีและประชาคมเพื่อจัดทำรูปแบบและการพัฒนาหลักสูตรต่อเนื่องเชื่อมโยงการศึกษาขั้นพื้นฐานกับอาชีวศึกษาและอุดมศึกษา ดำเนินการพัฒนาหลักสูตรสถานศึกษา ให้สอดคล้องกับการพัฒนาทักษะพื้นฐานของอุตสาหกรรมเป้าหมายในเขตพัฒนาพิเศษภาคตะวันออกตามบริบท ความพร้อมและความต้องการของผู้เรียน โดยเปิดสอนรายวิชาเพิ่มเติมที่หลากหลายตามหลักสูตรสถานศึกษา เพื่อเพิ่มพูนทักษะ (Re-skill) พัฒนาทักษะ (Up skill) และการเรียนรู้ทักษะใหม่ (New skills)

**ปัญหาที่พบ**

ด้านครูผู้สอน ภาระงานของครูผู้สอนมีมากขึ้นโดยเฉพาะช่วงการเรียนการสอนในสถานการณ์ โรคติดเชื้อไวรัสโคโรนา 2019 ขาดบุคลากรที่มีความชำนาญเฉพาะด้านในแต่ละหลักสูตร ครูขาดองค์ความรู้ด้านทักษะอาชีพ ทำให้เกิดอุปสรรคในด้านการสื่อสารและการดำเนินงาน เมื่อจัดอบรมในรูปแบบออนไลน์ ด้านการบริหารจัดการ

**นโยบายที่ 4 ด้านเทคโนโลยีเพื่อการศึกษา**

**การนำนวัตกรรมและเทคโนโลยีที่ทันสมัยมาใช้ในการจัดการศึกษาทุกระดับการศึกษาที่เน้น การมีส่วนร่วม และการส่งเสริมการฝึกทักษะดิจิทัลในชีวิตประจำวัน** หน่วยงานทางการศึกษาในพื้นที่ ได้ดำเนินการส่งเสริม สนับสนุนให้สถานศึกษาในสังกัดคิดค้นนวัตกรรมการจัดการเรียนการสอนใหม่ ที่สอดคล้องกับสภาพ และบริบทของโรงเรียนและชุมชนเพื่อแก้ปัญหาในการจัดการเรียนการสอน สร้างนวัตกรรมทางการศึกษาและนำเทคโนโลยีที่ทันสมัยมาใช้ในการจัดการศึกษาทุกระดับ มีนโยบายในการจัดกิจกรรมที่มุ่งเน้นให้ครูและบุคลากรทางการศึกษาได้รับการพัฒนาการจัดทำสื่อเทคโนโลยีที่ทันสมัยและนำมาใช้ในการเรียนการสอน โดยสามารถจัดการเรียนรู้แบบ Active Learning พัฒนาผู้เรียนให้สามารถเรียนรู้แบบมีส่วนร่วมและมีปฏิสัมพันธ์กับกิจกรรมการเรียนรู้ผ่านการปฏิบัติที่หลากหลายรูปแบบ ส่งเสริมสนับสนุนให้มีเครือข่ายในการแลกเปลี่ยนเรียนรู้ภายในสถานศึกษาและเครือข่ายการศึกษาอื่น ส่งเสริมการฝึกทักษะดิจิทัลในชีวิตประจำวัน นอกจากนี้ได้ดำเนินการอบรมเชิงปฏิบัติการในด้านเทคโนโลยี มีการพัฒนาสื่อ การเรียนการสอนให้มีความทันสมัยและน่าสนใจเพื่อดึงดูดผู้เรียนให้มีส่วนร่วมต่อการเรียนการสอน ประสาน ส่งเสริมและสนับสนุนในการนำนวัตกรรมและเทคโนโลยีที่ทันสมัยมาใช้ในการจัดการศึกษาทุกระดับการศึกษา

โดยเฉพาะในช่วงสถานการณ์การแพร่ระบาดของโรคติดเชื้อไวรัสโคโรนา 2019 สถานศึกษาจึงได้มีการปรับเปลี่ยนรูปแบบเป็นการเรียนการสอนแบบ Online มากขึ้น โดยทุกแห่งยังคงจัดการเรียนการสอนแบบผสมผสานและใช้แอฟพลิเคชั่นต่าง ๆ เช่น Google Meet, Google Classroom, Google Form เป็นต้น

**ปัญหา/อุปสรรค**

ด้านครูผู้สอน ขาดทักษะ ประสบการณ์และความชำนาญในการใช้ และสร้างสื่อเทคโนโลยี งบประมาณมีไม่เพียงพอ การบริหารจัดการเพื่อเข้าถึงผู้เรียนต้องใช้รูปแบบที่หลากหลายเนื่องจากความแตกต่างด้านความพร้อมของผู้ปกครองนักเรียนแต่ละคน ด้านสื่อ วัสดุอุปกรณ์ ขาดแคลนสื่อ วัสดุอุปกรณ์ที่ทันสมัยในการเรียนแบบ ON LINE ,ON DEMAND นักเรียนส่วนใหญ่ไม่มีเครื่องมือที่ใช้ในการเรียนรู้รูปแบบ ON LINE, ON DEMAND บางพื้นที่สัญญาณอินเทอร์เน็ตไม่เสถียร

**การตรวจราชการกรณีพิเศษ**

ตามที่สำนักงานศึกษาธิการภาค 8 ได้มอบหมายให้สำนักงานศึกษาธิการจังหวัดฉะเชิงเทรา ดำเนินการ ลงพื้นที่ เพื่อการติดตามแนวทางการจัดการเรียนการสอนในช่วงสถานการณ์การแพร่ระบาดของ เชื้อไวรัส โคโรนา 2019 (COVID-19) (ระหว่างเดือน กุมภาพันธ์ 2565 ถึงเดือน มีนาคม 2565) ของสถานศึกษา ในจังหวัดฉะเชิงเทรา

**1. สถานการณ์การแพร่ระบาดในพื้นที่**

จากการติดตามประเมินผลการจัดการเรียนการสอนและการดำเนินการตามมาตรการด้านสาธารณสุขในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ระหว่างวันที่ 1–18 มีนาคม 2565 พบสถานการณ์แพร่ระบาดของโรคติดเชื้อไวรัสโคโรนา 2019 ในชุมชนหรือสถานศึกษา โดยภาพรวมเพิ่มขึ้น โดยมีรายงานการติดเชื้อประจำวันสูงกว่า 300 คน โดยเรียงจากมากที่สุด 3 ลำดับ ดังนี้ อำเภอเมือง อำเภอบางน้ำเปรี้ยว และอำเภอพนมสารคาม ซึ่งจากข้อมูลรายงานผู้ติดเชื้อในแต่ละวันดังกล่าว ผู้ว่าราชการจังหวัดฉะเชิงเทราในฐานะประธานคณะกรรมการโรคติดต่อจังหวัดฉะเชิงเทรา ได้เน้นย้ำ ขอให้ ทุกภาคส่วน เข้มงวดมาตรการความปลอดภัยสำหรับองค์กร (Covid free setting ) และประชาสัมพันธ์ สร้างการรับรู้ให้ประชาชนปฏิบัติตัวในรูปแบบชีวิตวิถีใหม่ New Normal พร้อมทั้งมอบหมายให้ฝ่าย ความมั่นคงบูรณาการหน่วยงานที่เกี่ยวข้องลงพื้นที่ทำความเข้าใจกับประชาชน ทั้งนี้เพื่อเป็นการป้องกัน การแพร่ระบาดของโรคฯ และขอให้ทุกหน่วยงานร่วมมือกันทำงานด้วยความเข้มแข็ง เข้มงวดเคร่งครัดต่อไป

**ข้อมูลการได้รับวัคซีนของนักเรียน ในจังหวัดฉะเชิงเทรา (ข้อมูล ณ วันที่ 16 มีนาคม 2565)**

1. ข้อมูลการได้รับวัคซีนของนักเรียน อายุ 12-17 ปี ในจังหวัดฉะเชิงเทรา

จำนวนนักเรียนที่ลงทะเบียนรับวัคซีนทั้งหมด 58,624 คน ได้รับวัคซีนเข้มที่ 1 จำนวน 47,991 คน คิดเป็นร้อยละ 81.86 ได้รับวัคซีนเข็มที่ 2 จำนวน 44,523 คน คิดเป็นร้อยละ 75.95 ได้รับวัคซีนเข็มที่ 3 จำนวน 120 คน คิดเป็นร้อยละ 0.20

2. ข้อมูลการได้รับวัคซีนของนักเรียน อายุ 5-11 ปี ในจังหวัดฉะเชิงเทรา

จำนวนนักเรียนที่ลงทะเบียนรับวัคซีนทั้งหมด 58,324 คน ได้รับวัคซีนเข้มที่ 1 จำนวน 16,501 คน คิดเป็นร้อยละ 28.29 ได้รับวัคซีนเข็มที่ 2 จำนวน 255 คน คิดเป็นร้อยละ 0.44 ได้รับวัคซีนเข็มที่ 3 จำนวน 9 คน คิดเป็นร้อยละ 0.15

**การจัดการเรียนการสอนของสถานศึกษาสังกัดกระทรวงศึกษาธิการในจังหวัด (ข้อมูล ณวันที่ 18 มี.ค.65)**

สถานศึกษาจัดการเรียนการสอนแบบ On Site รูปแบบเดียว 85 แห่ง

สถานศึกษาจัดการเรียนการสอนแบบผสมผสาน (สอนแบบ On Site ร่วมกับแบบอื่นๆ) 187 แห่ง

สถานศึกษาไม่ได้เปิดเรียนแบบ On site แต่จัดการเรียนการสอนในรูปแบบ Online ,On air, On Demand, On Hand 33 แห่ง

**การดำเนินการตามแนวปฏิบัติแผนเผชิญเหตุรองรับสถานการณ์การแพร่ระบาดของโรคโควิด 19 ในสถานศึกษา**

หน่วยงานทางการศึกษาได้จัดทำแผนเผชิญเหตุของหน่วยงานและแจงใหสถานศึกษาทุกแหง จัดทำแผนเผชิญเหตุของสถานศึกษาเพื่อรองรับสถานการณการแพรระบาดของโรคติดเชื้อไวรัสโคโรนา 2019 โดยไดออกประเมินความพรอมของสถานศึกษาเปด On Site ร่วมกับหน่วยงานสาธารณสุขและสำนักงานศึกษาธิการจังหวัด โดยสถานศึกษาทุกแหงตองจัดทำแผนเผชิญเหตุตามมาตรการปองกันตามระดับการแพรระบาด โควิด – 19 กรณีพบผูติดเชื้อ หรือพบวามีนักเรียน ครูหรือบุคลากรทางการศึกษามีความเสี่ยงสูง สถานศึกษา ตองมีความ พรอมในเรื่องสถานที่ วัสดุอุปกรณทางการแพทย ระบบขนสง ระบบการประสานงานตรงกับบุคลากรทางการแพทย์ในพื้นที่ การสรางการรับรูขาวสารภายใน รวมทั้งการคัดกรองเพื่อแบงกลุมนักเรียน ครูและบุคลากร ในสถานศึกษา ตามที่กระทรวงสาธารณสุขและกระทรวงศึกษาธิการกำหนด

**ปัญหาที่พบ**

ผู้เรียนที่มีฐานะยากจน ไม่สามารถเข้าถึงระบบการเรียนออนไลน์ ผู้ปกครองไม่มีเวลาดูแลนักเรียนในการเรียน คุณภาพการเรียนรู้ของผู้เรียนไม่เป็นไปตามเป้าหมาย สถานศึกษาไม่สามารถจัดหาชุดตรวจ คัดกรอง (ATK) ได้เพียงพออีกทั้งชุดตรวจ ATK มีราคาสูง เป็นการเพิ่มภาระด้านค่าใช้จ่ายต่อสถานศึกษา